Vlooimark – Magaliesberg Sitrusfees
Bulletjie Rugby Uitnodiging
Mini Netbal Uitnodiging
Pom Pom Uitnodiging
Laai Stalletjie Uitleg Af
‘n Kleurvolle deel van die Magaliesberg Sitrusfees word deur die vlooimark gebied. ‘n Hele aantal stalletjies wat alles verkoop wat normaalweg met ‘n kwaliteit vlooimark geassosieer word, is versprei oor ‘n terrein wat spesiaal hiervoor opsy gesit is. Hier kan u na hartelus soek na daardie spesiale item wat u nog altyd ontwyk het!
DOEN NOU AANSOEK VIR STALLETJIE RUIMTE
Voornemende stalletjiehouers word uitgenooi om op die aansoekvorm hier onder aansoek om ‘n stalletjie te doen. Die beginsel van eerste daar, eerste gehelp word streng gehandhaaf. Let asseblief op die volgende voorwaardes:
U is vir u eie toerusting en elektriese verlengkoorde verantwoordelik.
Geen roofitems of ongemagtigde kopieë sal toegelaat word nie.
Geen eetware of drinkgoed mag verkoop word nie.
Geen klappers / vuurwerke / stinkbomme, ens.
Geen BB-gewere of koeëltjies
Oosterse speelgoed / speelgoed met ‘n Oosterse invloed
Die Magaliesberg Sitrusfees ondersteun Christelike waardes en laat geen produkte toe wat dit nie ondersteun nie
Die stalletjiegrootte wissel en prys word bepaal volgens ligging en grootte.
4 X 4: R 680.00
4 X 6: R 1200.00
(sien uitleg hieronder)
Enige verbreking van enige voorwaarde mag lei tot die onmiddellike opskorting van die aktiwiteite en afsetting vanaf die terrein.
Voltooi aangehegte aansoekvorm of die elektroniese aansoekvorm op die webtuiste
Dui u keuse van ‘n stalletjie aan (gee ‘n tweede en derde keuse ook aangesien toekennings op ‘n “First come, first serve” basis hanteer word)
U sal ‘n epos ontvang waarin u ingelig sal word of u aansoek suksesvol was asook inligting rondom die betaling.
Betaling moet binne 5 dae gedoen word nadat u die epos ontvang het. Indien nie, sal die stalletjie aan ander aansoekers beskikbaar gestel word. Moet asseblief nie ‘n betaling doen voordat u bevestiging ontvang het nie.
U sal ‘n epos ontvang nadat betaling ontvang is. Dit is u bewys om toelating op die dag van die uitstalling tot die oord te kry.
Stalletjies A1, A14, B1, B6, B7, B11, C1, C6, C7, C11, D1, D6, D7, D11, E1, E6, E7, E11, F1, F6, F7, F11, G1, G4, G5, G8 is 4X6 meter en koste is R1 100.
Die res is 4X4 meter en kos R600.
LW!! GEEN KOS OF DRINKGOED MAG IN ENIGE STALLETJIE VERKOOP WORD TYDENS DIE SITRUSFEES NIE!
Magaliesberg Gesinskerk | Gemaak met Purpose & Pixels